CONVOCATÒRIA DE L'EDICIÓ 5443 WUT PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/26669)
  + [Valencià](/va/acuerdo/26421)






Selector de idioma

Leer

* [Español](/es/acuerdo/26467)
* [Valencià](/va/acuerdo/26527)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE L'EDICIÓ 6675 HKT PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE L'EDICIÓ 8025 CBU PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT

Data d'aprovació
:   10/06/2022

Data de publicació
:   14/06/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/26628)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/26031)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/26124)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE L'EDICIÓ 4152 MPG PREMI UA EMPRÈN-DOEACT_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT&url=https://www.boua.ua.es/va/acuerdo/26270)

**Títol:** CONVOCATÒRIA DE L'EDICIÓ 8080 MTA PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 10 de juny de 2022

CONVOCATÒRIA DE L'EDICIÓ 9979 IQF PREMI UA EMPRÈN-DOEACT\_UA "CONVERTEIX EN REALITAT LA TEUA IDEA DE NEGOCI" D'INICIATIVA EMPRENEDORA DE LA UNIVERSITAT D'ALACANT

1. Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de la VIII Edició dels Premis "DOEACTUA, Converteix en realitat la teua idea de negoci", en el marc del Programa Institucional ua:emprèn,

A fi de fomentar l'esperit emprenedor entre la comunitat universitària i promoure la creació d'empreses, i com a punt de partida de l'itinerari formatiu ua:emprèn lab, el Vicerectorat d'Estudiants i Ocupabilitat proposa premiar la iniciativa empresarial més innovadora i sostenible sorgida de la comunitat universitària, atorgant el Premi UA EMPRÈN-DOEACT\_UA.

2. Requisits de les Persones Beneficiàries

Podran obtenir la condició de beneficiari i sol·licitar aquest premi l'alumnat que haja participat en el programa DOEACTUA 2022, que es desenvolupa en tres fases: una fase d'inscripció en la qual les persones interessades hauran de mostrar la seua intenció de participar mitjançant una proposta resumida del projecte que es pretén desenvolupar; una segona fase de preselecció per part dels mentors de DOEACT\_UA; i, finalment, una tercera fase d'exposició pública en la qual el jurat seleccionarà el millor projecte. Tota la informació pot consultar-se en el següent enllaç:

<https://centroempleo.ua.es/va/emprendimiento/programa-desenvolupe-d-idees/doeactua/doeactua.html>

3. Número i dotació de les beques.

Es concedirà un únic premi de 800 €.

Es premia el millor projecte d'una o un estudiant, una egressada o un egressat de la Universitat d'Alacant amb la tutorització i seguiment del desenvolupament del seu projecte pel Gabinet d'Iniciatives Per a l'Ocupació (GIPE) de la FGUA en un espai del Centre de Creació d'Empreses de la Universitat d'Alacant durant un període de 6 mesos entre setembre de 2022 i març de 2023. El gaudi de l'espai estarà en tot cas subjecte a disponibilitat en el moment de la incorporació. El valor del premi és de 800 €, al qual se li aplicarà les retencions de renda que, si escau, establisca la legislació vigent.

La persona premiada rebrà el 50% d'aquest premi després de la resolució. Aquest import servirà perquè puga anar abonant els serveis de tutorització i seguiment, prestats pel GIPE i que necessàriament facturarà la Fundació General de la Universitat d'Alacant. Amb l'informe final emès de seguiment i aprofitament per part del GIPE, i que també arreplegarà si s'han abonat els serveis prestats íntegrament, es liquidarà el 50% restant del premi.

4. Termini i procediment de presentació de sol·licituds

4.1. Termini de presentació

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

El termini de presentació de les sol·licituds romandrà obert des del 13 de juliol de 2022 i fins al 19 de juliol de 2022 a les 23.59.

4.2. Procediment de presentació

Les persones interessades s'inscriuran a través d'Instància Genèrica presentada a través d'UA Cloud, e-Administració, dirigida a la subdirecció de Pràctiques, Ocupació i Emprenedoria

5. Criteris d'adjudicació

El premi s'adjudicarà després de les fases de DOEACTUA i la presentació final d'exposició pública de les idees finalistes:

1r) Es farà una presentació pública de la idea, sense cap mena de suport digital, en un màxim de 2 minuts. Després de la presentació de totes les idees hi haurà una primera votació entre tots els assistents i es realitzarà una primera selecció de 10 idees.

2n) A continuació, d'aqueixes 10 idees preseleccionades es realitzarà una segona votació en la qual només intervindran els mentors DOEACTUA, de la qual eixiran les 5 idees finalistes a desenvolupar en les sessions posteriors de l'esdeveniment sota la tutorització dels mentors del programa. Criteris de valoració:

1. Originalitat de la presentació de la idea (fins a 3 punts)
2. Grau d'innovació de la idea (fins a 4 punts)
3. Motivació i perfil de l'equip de la idea (fins a 3 punts)

3r) Després de les jornades de tutorització, es realitzarà una exposició pública final el 5 de febrer, últim dia de DOEACTUA, en un màxim de 10 minuts. De les 5 idees presentades se seleccionarà al premiat pel jurat. Criteris de valoració:

1. Evolució del desenvolupament de la idea durant els dies de la iniciativa (fins a 2.5 punts)
2. Qualitat de la presentació: encaixe Problema-Solució; anàlisi de competidors; anàlisi economicofinancera (fins a 3 punts)
3. Entusiasme i interès mostrat per l'equip del projecte (fins a 2 punts)
4. Viabilitat:  Possibilitat de desenvolupament del projecte i sostenibilitat en el temps (fins a 2.5 punts).

6. Òrgan Gestor i Comissió de valoració

6.1 Òrgan gestor

L'òrgan gestor de la convocatòria, la subdirecció de Pràctiques, Ocupació i Emprenedoria del Servei d'Alumnat, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2 Comissió de valoració

El Jurat estarà compost per nou membres: la vicerectora d'Estudiants i Ocupabilitat, o persona en qui delegue, que presidirà; un tècnic de la Unitat d'Orientació per a l'Ocupació i l'Emprenedoria; un tècnic del GIPE; cinc mentors DOEACTUA; la subdirectora de Pràctiques, Ocupació i Emprenedoria, que actuarà com a secretària.

El premi podrà declarar-se desert

La decisió del Jurat es farà públic en un acte obert que tindrà lloc el 16 de juliol de 2022.

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://centroempleo.ua.es/va/emprendimiento/programa-desenvolupe-d-idees/doeactua/doeactua.html> substituint la notificació a les persones interessades i produint els mateixos efectes.

La proposta de resolució provisional de les ajudes es publicarà a partir del 20 de juliol de 2022. A partir de l'endemà a la seua publicació, les persones interessades tindran un termini de 5 dies hàbils per a la presentació de les al·legacions que estime pertinents, davant l'òrgan gestor.

Transcorregut aquest termini i a la vista la proposta motivada de la resolució per la comissió de valoració, la Rectora de la Universitat d'Alacant dictarà la resolució que procedisca.

8. Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 2022LS0008 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que es disposa en la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, Llei 1/2015, de 6 de febrer, d'Hisenda Pública, del Sector Públic Instrumental i de Subvencions, normativa interna de la Universitat d'Alacant i la present convocatòria.

La dotació de les ajudes d'un màxim de 800  euros serà sufragada amb càrrec al capítol IV orgànica 28594A5231 del pressupost del vicerectorat d'Estudiants i Ocupabilitat. L'execució d'aquesta dotació està supeditada a la disponibilitat de liquiditat de la UA. S'aplicaran les retencions de rendes que, si escau, establisca la legislació vigent.

9. Obligació i justificació del beneficiari

Les persones beneficiàries s'obliguen a facilitar quanta informació els siga requerida des de l'òrgan gestor de la convocatòria i a complir, en el seu cas, els deures que s'estableixen en l'article 14 de la Llei 38/2003, de 17 de novembre.

L'incompliment per part de les beneficiàries i beneficiaris de les obligacions assenyalades en aquesta convocatòria podrà donar lloc a la revocació del premi.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>.

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11. Recursos

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, 6 de juny de 2022

La rectora,

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascal





[Carretera Sant Vicent del Raspeig s/n  
03307 Sant Vicent del Raspeig - Alacant  
 Tel. 81 892 4329 - Fax 40 883 8155](https://www.google.es/maps/@74.157197,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12023&trk=tyah&trkInfo=tarId%5E5900070381045%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)